Il-Ħadd, 11 ta' Novembru 2018: Jum it-Tifkira, l-Arċisqof Charles J. Scicluna ċċelebra Quddiesa Pontifikali fil-Konkatidral ta' San Ġwann, il-Belt Valletta f'għeluq il-100 anniversarju mit-tmiem tal-Ewwel Gwerra Dinjija. L-omelija tal-Arċisqof Charles J. Scicluna – Fil-Konkatidral ta' San Ġwann, il-Belt Valletta L-ewwel ħsieb tiegħi ser ngħidu bil-Malti. Għalina l-Maltin dan l-anniversarju speċjali xi jfisser? Ir-rwol tagħna fl-Ewwel Gwerra Dinjija x'kien aħna u niċċelebraw l-ewwel 100 sena mit-tmiem ta' din il-gwerra? Malta tibqa' magħrufa bħala 'the Nurse of the Mediterranean'. Matul l-Ewwel Gwerra Dinjija, eluf u eluf ta' suldati sabu fuq il-gżira tagħna kenn, ħarsien u wħud minnhom fejqan. Oħrajn li mietu hawn, il-fdalijiet tagħhom għadhom magħna. Hija vokazzjoni li aħna nixtiequ mhux biss nikkommemoraw imma li nwettqu u nkomplu; li nkunu preżenza li qatt ma ġġib gwerra jew aggressjoni imma preżenza li ġġib il-fejqan, il-kura u l-ħarsien ta' min għandu bżonn l-għajnuna immedjata. Dan huwa ċentinarju li lilna jagħmlilna unur. Tkun ħaġa sabiħa li meta nħarsu lejn l-Isptar Bighi niftakru f'kemm minn hemmhekk għaddew mijiet ta' sultati, b'mod speċjali fl-Ewwel Gwerra Dinjija, u li hemmhekk irċvew kura speċjalizzata. Niftakru wkoll fl-Australia House li kienet inbniet għad-divertiment, b'mod speċjali għal dawk tal-ANZAC, biex ikunu jistgħu jderru waqt li jkunu hawn bħala pazjenti. Dawn huma monumenti storiċi li ta' min nibżgħu għalihom. Arċisqof ta' Malta
In-nies jistaqsu l-eżistenza ta' Alla minħabba l-krudeltà tal-bniedem